**Drage učenke /učenci in starši!**

Nekaj časa se bomo srečevali na malo drugačen način.

V teh dneh, ko je polno različnih novic, ki jih nismo vajeni, se srečujemo z različnimi čustvi.

Čustva prihajajo iz nas samih in vsak ima svoja: povejo nam, kako se počutimo v različnih situacijah. Pomagajo nam, da kaj spremenimo, če se ne počutimo dobro. Vsak dan občutimo veliko različnih čustev: veselje, žalost, jezo, strah, … Nekatera čustva občutimo kot prijetna, druga so za nas neprijetna, včasih pa nastane celo mešanica različnih čustev. In vse to je v redu. Pomembno je, da čustva pokažemo in se o njih pogovarjamo.

Verjetno je v teh dneh večkrat prisoten STRAH. Če se o njem pogovarjamo, nam je lažje**. Zato o vaših strahovih spregovorite z vašimi starši, brati in sestrami.**

Lepe pozdrave in ostanite zdravi,

Učiteljica Simona Gortnar

